als_Latn dik_Latn ron_Latn
Zbulohet letra e ministres së Zhvillimit Ekonomik, Turizmit, Tregtisë dhe Sipërmarrjes, Milva Ekonomi, e cila urdhëron për audit në Drejtorinë e Postës Shqiptare në qendër dhe filialet në rrethe.
Urdhri i auditit mban datën e sotme 05.06.2017, ndërsa shkarkimi i drejtorit të Postës Shqiptare ka ndodhur katër ditë më parë. Drejtori i shkarkuar i Postës, pjesë e LSI, Majlind Lazimi tha se urdhri i ministres është bërë pas shkarkimit të tij.
“Sot më datë 5 qershor, minitrja çon kontrollin e Ministrisë për te përligjur motivacionin e urdhrit te shkarkimit tim të datës 1 qershor”- thotë Majlind Lazimi, i cili është shprehur haptazi kundër shkarkimit të tij, të cilin ka deklaruar se nuk e justifikon.
Ai u shkarkua me motivacionin se ka ushtruar presion ndaj punonjësve të postës për të votuar LSI-në. /LAPSI.AL/
als_Latn als_Latn als_Latn als_Latn